தலைமுறை தலைமுறைகளாய் தைமாதம் காற்றோடு விளையாடும் கதிர்களை காணவில்லை. வீசும் காற்று விரக்தியோடு தரிசு நிலத்தில் இன்னும் வீசிக்கொண்டிருக்கிறது. அனைத்தும் தாண்டி நான் சென்று நின்றது தாத்தாவின் நினைவிடத்தில். அவர் இறந்து வருடம் ஆகிவிட்டாலும் அவர் பெயர் இன்னும் மறையவில்லை. அவர் தொப்புளில் தூவிய விதை இப்போது என்னுயரத்திற்கு நிமிர்ந்து நிற்கிறது. அதன் வேர்கள் அவரினுள்ளே சென்றிருக்கலாம். மெளனம் தவிர யாதொன்றும் இல்லை பதிலளிக்க.